༥༽བོད་ཡུལ་འདིར་གླིང་རྗེ་གེ་སར་ཞེས་པའི་སྤྲུལ་བའི་སྐྱེས་བུ་ཞིག་དངོས་སུ་བྱུང་མྱོང་ན།ད་ལྟ་ཡིད་རྟོན་རུང་བའི་བདེན་དཔང་ཅི་ཡོད་ཟེར་མཁན་ཚོས།གཅིག།གླིང་རྗེ་གེ་སར་གྱི་སྐུ་ཚ་ལྷ་སྲས་དགྲ་བླ་རྩེ་རྒྱལ་གྱི་རུས་རྒྱུད་གླིང་ཚང་རྒྱལ་རྒྱུད་ད་ལྟའི་བར་རྒྱུན་ཆད་མ་མྱོང་པ་དེ་དང་།གཉིས།གླིང་རྗེ་གེ་སར་གྱི་བཞུགས་གནས་གླིང་འགུ་ཟི་དང་ཤར་རྨ་ཡུལ།འབུམ་པའི་ཞལ་དཀར་གྱི་བཞུགས་གནས་ལྕགས་ར་སོགས་སྐུ་མཁར་དག་གི་ཤུལ་མ་ཉམས་པར་དངོས་སུ་ཡོད་པ།གསུམ།གླིང་རྗེ་རྒྱལ་བློན་གྱི་བང་སོ་འམ་སྐུ་གདུང་མཆོད་རྟེན་དག་ད་དུང་དངོས་སུ་བྱང་རྟ་རྣ་རི་བོར་དངོས་སུ་གཞི་ནས་ཉམས་མ་མྱོང་བར་ཡོད་པར་མ་ཟད།དེ་འབྲེལ་གྱི་ལོ་རྒྱུས་ཡིག་ཚགས་ཐན་ཐུན་གྱི་དཔྱད་གཞི་བཅས་གསལ་བོར་བཞུགས་པ་སོགས་དངོས་ཡོད་བདེན་དཔང་གི་སྐོར་ལ་གཞིག་རྒྱུ་གལ་ཆེ་སྙམ་མོ།།